Pueyo testigo

250px|thumb|Esquema sobre a relación entre os pueyos testigo y las cuestas, texto en francés.
200px|thumb|Zaguera expresión d'un pueyo testigo en as Bardenas Reyals antes de desapareixer por erosión d'o livel sedimentario resistent d'o cabalto.
Un pueyo testigo u pueyo testimonio ye un pueyo u un mont, dependendo d'a escala, que destaca muito en un terreno on representa os zaguers restos d'una formación cheolochica que ha desapareixiu por un proceso prolongau d'erosión. Indican l'antiga extensión de plataformas estructurals u cuestas. Francisco Pellicer Corellano, Maria Teresa Echeverría Arnedo Formas de relieve del centro de la depresión del Ebro pp63. Institución Fernando el Católico, 1989.

En a depresión d'Ebro y atras cuencas sedimentarias d'edat terciaria d'a Peninsula Iberica bi ha uns pueyos testimonio caracteristicos ditos muelas, con un tramo d'estratos horizontals y resistents de calsinera, piedra panal u conglomerau en o suyo cabalto visibles como cinglos. Manimenos bels autors consideran pueyo testimonio no a las muelas en cheneral sino a muelas chicotas u restos d'ellas y con forma conica a on encara s'observa una minima presencia d'os estratos duros en lo suyo cabalto, como o Piagordo d'Andorra. Atro eixemplo de pueyo testimonio ye o Pueyo de Belchit, con un livel resistent de calsineras miocenas y a on se troba a ermita de Nuestra Sinyora d'el Pueyo. Miguel Arenillas Parra et al. La presa de Almonacid de la Cuba. Del mundo romano a la ilustración en la cuenca del río Aguasvivas. Gobierno de Aragón, 1996 p 73 En Villanueva de la Uerba bi ha un pueyo testigo dito Cabezo de Sant Pavlo. Eduardo Viñuales Cobos: Red natural de Aragón. nº 25, Campo de Cariñena Prames, 2009. En a Meseta Castellana os pueyos testimonio reciben a sobén a denominación d'alcores Bermudo Meléndez, Jose María Fuster Geología Editorial Paraninfo, 1978. p 134, arabismo que no ye desconoixiu de tot en Aragón, visible en a microtoponima de Tramacastiel y que talment aduye a interpretar o macrotoponimo "Alcorisa".

Cuan un pueyo testigo pierde tramo duro d'estratos que proteche os materials tovos se tornan en un antepueyo, que puet prener forma de teta, como se vei en Las Tetas de Robres Fernando Biarge Piedra de Arena. El paisaje monegrino. Ediciones del Mallo 2004. u en toponimos con a radiz "mambla" (parola que deriva d'o latín MAMULA). Una vegada que s'ha formau un antepueyo a erosión irá desfendo-lo con relativa rapideza a escala de tiempo cheolochico y se convertirá en una simpla loma u un simple puyalón en meyo d'una plana.

 Veyer tamién 
 Antepueyo.
 Pueyo.
 Mont.
 Mamblas (cheomorfolochía).
 Loma.
 Plana.
 Inselberg.

 Referencias 

*
Categoría:Cheomorfolochía estructural